ஆந்திர மாநிலத்தில் நாகார்ஜுனகொண்டா, கொண்டாபூர், பெத்தாபூர், மற்றும் அமராவதி போன்ற இடங்களிலும் இயக்கி அம்மன்கள் காணப்படுகின்றன. பௌத்த சமயத்தவர்கள், இயக்கி அம்மன் வழிபாட்டை மிகவும் போற்றி வணங்கியுள்ளனர். சுமார் 50-க்கும் மேற்பட்ட இயக்கி அம்மன் செப்புப் படிமங்கள் இந்தியாவின் பல இடங்களில் இருப்பதைக் காணமுடிகிறது. பௌத்த சமயத்தைத் தழுவிய இடங்களில் அமராவதியும் குறிப்பிடத்தக்க ஓர் இடமாகும் அங்கு கிடைத்த பௌத்த இயக்கி அம்மன் கற்சிற்பமும், பிகாரில் பசார்த் என்ற இடத்தில் தாமரை மலரின் மேல் நின்ற நிலையில் காணப்படும் இயக்கி அம்மனும் சிறப்புக்குரியவை. இவர்கள், பல்வேறுவிதமான பொருட்களில் கல், மரம், மணற்கல், பாறைகளின் முகப்புப் பகுதி என பல்வேறு இடங்களில் பௌத்த இயக்கி அம்மன் உருவங்களைப் படைத்துள்ளனர்.